**PUBLISERINGS-AVTALE**

om tilgjengeliggjøring av materiale utgitt av OsloMet – storbyuniversitetet

mellom

OsloMet – storbyuniversitetet (nedenfor kalt OsloMet) og

………………………………………………………………(nedenfor kalt opphavspersonen)

er det inngått avtale om å tilgjengeliggjøre opphavspersonens verk

…………………………………………………………………………………………………

på de vilkår som er angitt nedenfor.

Godkjent av faglig leder/instituttleder ved Institutt/Senter for ............................................................

**1 Tillatelse til å tilgjengeliggjøre materiale**

* 1. Opphavspersonen gir herved OsloMet en vederlagsfri, ikke-eksklusiv rett til å gjøre innlevert materiale, nedenfor kalt materialet, tilgjengelig som en OsloMet -utgivelse. OsloMet og andre kan fritt gjenutgi, distribuere og kopiere materialet, såfremt opphavspersonen krediteres. (Creative Commons Attribution-lisens (CC-BY)).

Partene er enige om at OsloMet skal publisere som følger (kryss av for valgte alternativ):

|  |  |  |
| --- | --- | --- |
|  | Ja | Nei |
| I OsloMets Skriftserie som "print-on-demand" (papirformat) |  |  |
| I OsloMets Skrifterie for nedlasting i digitalt format (pdf) |  |  |

**2 OsloMets plikter/ansvar**

2.1 OsloMet skal tilgjengeliggjøre materialet slik det ble levert til OsloMet, med tekst, tabeller, grafikk, bilder, multimedia med mer, men med de tekniske tilpasninger som anses nødvendig for en OsloMet-utgivelse.

2.2 OsloMet skal i henhold til lov om åndsverk respektere opphavspersonens ideelle

rettigheter, det vil si retten til å bli navngitt og respektretten (det som er gjenstand for opphavsrett skal ikke ødelegges eller vanæres).

2.3 OsloMet skal søke å beskytte materialet mot å bli endret av uvedkommende/tredjepart, så langt dette er mulig i forhold til de tekniske løsninger vi benytter.

2.4 OsloMet får ikke rådighet over materialet utover det som er uttrykkelig fastsatt i denne avtalen.

2.5 OsloMet er ikke på noe vis ansvarlig for innholdet i materiale som er tilgjengeliggjort som en OsloMet-utgivelse. OsloMet har ikke noe ansvar for eventuelle skader oppstått i sammenheng med denne avtalen, med mindre skaden/e skyldes forsett eller grov uaktsomhet fra OsloMet eller fra noen OsloMet svarer for. Ansvaret omfatter ikke i noe tilfelle indirekte skader.

**3 Opphavspersonens plikter/ansvar**

3.1 Dersom opphavspersonen inngår avtaler med tidsskrifter, forlag osv. om tilgjengeliggjøring av materiale etter denne avtalen, skal materialet fortsatt være tilgjengelig som en OsloMet-utgivelse og av OsloMet og andre fritt kunne gjenutgis, distribueres og kopieres.

3.2 Publiseringen skal faglig godkjennes av opphavspersonens nærmeste faglige leder (som oftest instituttleder). Opphavspersonen må selv innhente signatur fra nærmeste leder til publiseringsavtalen.

3.3 Opphavspersonen må selv klargjøre de konsekvenser en tilgjengeliggjøring av et materiale som en OsloMet-utgivelse har i forhold til eventuelle forlag, tidsskrift eller andre rettighetshavere.

Opphavspersonen innestår for at han/hun er opphavsperson til innlevert materiale og har fullstendig råderett over dette i dets helhet. Hvis andre har rettigheter som utelukker tilgjengeliggjøring i en OsloMet- utgivelse og fri gjenutgivelse, distribuering og kopiering uten tillatelser fra tredjepart, må opphavspersonen selv innhente nødvendige tillatelser fra disse.

Om materialet har flere opphavspersoner (f.eks. flere forfattere), innestår opphavspersonen som har innlevert materialet for at han/hun har innhentet de nødvendige tillatelser fra de andre opphavspersonene.

Om materialet eller deler av materialet tidligere er publisert eller planlegges publisert i et tidsskrift eller ved et forlag, innestår opphavspersonen for at han/hun har innhentet de nødvendige tillatelser fra tidsskriftet/forlaget. Disse skal følge som vedlegg.

For artikkelbaserte ph.d.-avhandlinger kan Læringssenter og bibliotek ved OsloMet bistå med rettighetsklarering.

3.4 Opphavspersonen innestår for at materialet ikke har innhold som kan anses å stride mot gjeldende norsk rett, eller inneholder lenker eller koblinger til slikt materiale.

3.5 Dersom OsloMet skulle bli gjort erstatningsansvarlig overfor tredjepart på grunn av at opphavspersonen ikke oppfyller sine plikter etter denne avtalen, skal opphavspersonen holde OsloMet skadesløs.

**4 Overføring og opphør av avtalen**

4.1 OsloMet kan bare overføre sine rettigheter og/eller plikter i henhold til denne avtale til tredjepart såfremt opphavspersonens interesser etter avtalen blir ivaretatt i overføringsavtalen.

4.2 OsloMet har en ubegrenset rett til å avbryte tilgjengeliggjøringen av materialet.

…………………………………………..   
Sted, dato

…………………………………….. ……………………………………  
Signatur forfatter Signatur faglig leder

……………………………………..   
Signatur OsloMet